Id-Deċiżjoni tal-Kummissjoni
ta' l-24 ta' Novembru 1999
rigward id-definizzjonijiet tal-karatteristiċi, il-lista ta' prodotti agrikoli, l-eċċezzjonijiet għad-definizzjonijiet u r-reġjuni u d-distretti rigward l-istħarriġ ta' l-istruttura ta' l-azjendi agrikoli
(notifikata taħt dokument numru C(1999) 3875)
(2000/115/KE)
IL-KUMMISSJONI TAL-KOMUNITAJIET EWROPEJ,
Wara li studjat it-Trattat li jwaqqaf il-Komunità Ewropea,
Wara li studjat ir-Regolament tal-Kunsill (KEE) Nru 571/88 tad-29 ta' Frar 1988 dwar l-organizzazzjoni ta' l-istħarriġ tal-Komunità dwar l-istruttura tal-kumpanniji agrikoli [1], kif l-aħħar emendat mid-Deċiżjoni tal-Kummissjoni 98/377/KE [2] u b'mod partikolari l-Artikolu 8(1) tagħha,
Billi:
(1) Skond l-Artikolu 8(1) tar-Regolament (KEE) Nru 571/88, kull tibdil fil-lista ta' karatteristiċi ta' l-istħarriġ, kif ukoll fid-definizzjonijiet tal-karatteristiċi ta' l-istħarriġ u tad-delimitazzjoni tar-reġjuni, distretti ta' stħarriġ u unitajiet oħra territorjali, għandom jitqiegħdu taħt il-proċedura mogħtija fl-Artikolu 15 ta' dan ir-Regolament, jiġifieri mid-Deċiżjoni tal-Kummissjoni wara l-Opinjoni mogħtija mill-Kumitat Permanenti ta' l-Istatistika Agrikola;
(2) (2)Ir-riżultati ta' l-istħarriġ tal-Komunità dwar l-istruttura tal-kumpanniji agrikoli msemmija fir-Regolament (KEE) Nru 571/88 jistgħu jkunu jaqblu biss fil-Komunità Ewropea kollha jekk it-termini li jinsabu fil-lista ta' karatteristiċi jifthemu u jkunu applikati b'mod uniformi;
(3) Il-lista ta' karatteristiċi ta' l-istħarriġ ġiet emendata l-aħħar mid-Deċiżjoni 98/377/KE għall-istħarriġ bażiku 1999/2000 dwar l-istruttura ta' l-ażjendi agrikoli u peress li d-Deċiżjoni tal-Kummissjoni Nru 89/651/KEE [3], kif l-aħħar emendata mid-Deċiżjoni97/418/KE [4], tistabbilixxi d-definizzjonijiet, il-lista ta' prodotti agrikoli, l-eċċezzjonijiet għad-definizzjonijiet applikati f'ċerti Stati Membri u r-reġjonijiet d-distretti ta' stħarriġ li għandhom jiġu applikati fil-kwadru ta' l-istħarriġ strutturali ta' l-1988 sa' l-1997; peress li bħala konsegwenza d-Deċiżjoni 89/651/KEE għandha tkun adottata u suplimentata;
(4) Varjanti ġodda żdiedu mal-lista ta' karatteristiċi; peress illi l-iżvilupp ta' l-agrikoltura ħoloq il-bżonn li jiġu riveduti d-definizzjonijiet ta' varjanti qodma; peress li l-Anness I ta' din id-Deċiżjoni tal-Kummissjoni għalhekk fih il-lista l-ġdida tad-definizzjonijiet għall-istħarriġ strutturali tal-Komunità wara l-1997;
(5) Il-lista ta' prodotti agrikoli msemmija fid-definizzjoni ta' ażjendi agrikoli u l-lista ta' eċċezzjonijiet għad-definizzjonijiet Komunitarji minħabba ċirkostanzi partikolari f'ċerti Stati Membri teħtieġ ukoll previżjoni; peress li dawn il-listi riveduti ta' prodotti agrikoli u ta' eċċezzjonijiet aċċettati ta' lista ta' definizzjonijiet jinsabu fl-Anness II u III għal din id-Deċiżjoni tal-Kummissjoni;
(6) Hemm il-ħtieġa illi l-korrelazzjoni bejn in-nomenklatura ta' unitajiet territorjali għall-istatistika (NUTS) u r-reġjuni u distretti wżati għall-iskop ta' l-stħarriġ strutturali agrikolu, tiġi magħmula aktar ċara; peress illi huwa utli li dawn ir-reġjuni u distretti jiġu definiti f'Anness IV separat ta' din id-Deċiżjoni tal-Kummissjoni;
(7) Il-miżuri previsti f'din id-Deċiżjoni jaqblu ma' l-opinjoni tal-Kumitat Permanenti ta' l-Istatistika Agrikola,
ADOTTAT DIN ID-DEĊIŻJONI:
Artikolu 1
Id-definizzjonijiet komunitarji li għandhom jintużaw għall-istħarriġ Komunitarju wara l-1997 dwar l-istruttura ta' l-azjendi agrikoli kif previst fir-Regolament (KEE) Nru 571/88 huma mogħtija fl-Anness I, flimkien ma' l-ispjegazzjonijiet u l-eżempji rilevanti.
Artikolu 2
Il-lista ta' prodotti agrikoli msemmija fid-definizzjoni ta' kumpanniji agrikoli hekk kif jidher fl-Anness I hija mogħtija fl-Anness II.
Artikolu 3
Minħabba xi ċirkostanzi partikolari ta' ċerti Stati Membri, eċċezzjonijiet għad-definizzjonijiet Komunitarji għandhom ikunu aċċettati hekk kif muri fl-Anness III.
Artikolu 4
Il-lista tar-reġjuni u distretti għall-iskopijiet ta' l-istħarriġ komunitarju agrikolu tal-Komunità msemmi fid-definizzjoni tad-distrett ta' l-istħarriġ kif jidher fl-Anness I hija mogħtija fl-Anness IV.
Artikolu 5
Id-Deċiżjoni 89/651/KEE hi revokata.
Artikolu 6
L-Istati Membri huma destinatarji ta' din id-Deċiżjoni
Magħmulha fi Brussel fl-24 ta' Novembru 1999.